               EUROOPAN KOMISSIO
            Bryssel 11.8.2020
            COM(2020) 371 final
            2020/0174(CNS)
            Ehdotus
            NEUVOSTON PÄÄTÖS
            päätöksen N:o 940/2014/EU muuttamisesta Ranskan syrjäisimpien alueiden meriveron voimassaoloajan osalta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Euroopan unionin toiminnasta tehdyn sopimuksen (SEUT) määräyksiä sovelletaan unionin syrjäisimpiin alueisiin. Ranskan syrjäisimmät alueet jäävät kuitenkin alv- ja valmisteverodirektiivien alueellisen soveltamisalan ulkopuolelle.

               SEUT-sopimuksen määräysten – etenkin sen 110 artiklan – mukaan verotusta ei periaatteessa saa Ranskan syrjäisimmillä alueilla eriyttää paikallistuotteiden sekä Ranskan Euroopassa sijaitsevilta alueilta, muista jäsenvaltioista tai kolmansista maista lähtöisin olevien tuotteiden välillä. SEUT-sopimuksen 349 artiklassa määrätään kuitenkin mahdollisuudesta ottaa käyttöön kyseisten alueiden hyväksi toteutettavia erityistoimenpiteitä syrjäisimpien alueiden taloudelliseen ja sosiaaliseen kehitykseen vaikuttavien pysyvien haittojen vuoksi. Tällaisia toimenpiteitä toteutetaan eri politiikanaloilla, joihin kuuluu myös veropolitiikka.

               Merivero on välillinen vero, joka on voimassa ainoastaan Ranskan merentakaisilla alueilla Martiniquella, Guadeloupella, Ranskan Guayanassa, Réunionilla ja Mayottella. Tätä veroa sovelletaan tavaroiden tuontiin riippumatta siitä, mistä ne ovat peräisin, ja tuotantoon osallistuvien henkilöiden vastikkeelliseen tavaroiden luovutukseen. Sitä sovelletaan periaatteessa samalla tavalla paikallisesti valmistettuihin tuotteisiin ja tuontituotteisiin.

               Neuvoston 17. joulukuuta 2014 tekemän päätöksen N:o 940/2014/EU
                  1
                mukaan Ranska saa kuitenkin soveltaa 31. joulukuuta 2020 saakka meriverosta vapautusta tai meriveron alennusta tiettyihin paikallisesti valmistettuihin tuotteisiin. Mainitun päätöksen liitteessä on luettelo tuotteista, joihin verovapautuksia tai veronalennuksia voidaan soveltaa. Ero paikallisesti valmistettujen tuotteiden ja muiden tuotteiden verotuksen välillä saa olla tuotteesta riippuen enintään 10, 20 tai 30 prosenttiyksikköä.

               Tällaisten eriytettyjen verotuskantojen tarkoituksena on lieventää kilpailullisia haittoja, joista syrjäisimmät alueet kärsivät ja joiden vuoksi paikallisesti valmistettujen tuotteiden tuotantokustannukset kasvavat. Tämä puolestaan nostaa tuotteiden omakustannushintaa. Ilman erityistoimenpiteitä paikalliset tuotteet eivät pystyisi kilpailemaan tasapuolisesti ulkopuolelta lähtöisin olevien tuotteiden kanssa, vaikka huomioon otettaisiin myös kuljetuskustannukset. Tämä vaikeuttaisi tuotantokustannuksiltaan kalliimman paikallisen tuotannon säilyttämistä.

               Komissio on neuvoston päätöksen voimassaolon päättymisen vuoksi käynnistänyt ulkoisen tutkimuksen arvioidakseen nykyistä järjestelmää ja vuoden 2020 jälkeisten eri vaihtoehtojen mahdollisia vaikutuksia. Tutkimuksen perusteella komissio katsoo, että on perusteltua myöntää pyydetty pidennys muutamin nykyiseen järjestelmään tehtävin muutoksin.

               Tämän vuoksi komissio on alkanut tarkastella niiden tuotteiden luetteloja, joihin Ranskan viranomaiset haluavat soveltaa eriytettyä verotusta. Luettelojen tarkastelu vie kauan aikaa niin Ranskan viranomaisilta kuin komissiolta, koska kunkin tuotteen kohdalla on varmistettava eriytetyn verotuksen perusteet ja oikeasuhteisuus. Lisäksi on varmistettava, ettei eriytetty verotus haittaa unionin oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta.

               Ranskan viranomaisten työ kaikkien tarvittavien tietojen keräämiseksi on covid-19-kriisin vuoksi viivästynyt huomattavasti. Työtä ei ole tähän mennessä saatu päätökseen.

               On olemassa oikeudellisen tyhjiön vaara, jos ehdotusta ei saada hyväksyttyä 1. tammikuuta 2021 mennessä, sillä kaikenlaisen eriytetyn verotuksen soveltaminen Ranskan syrjäisimmillä alueilla olisi kiellettyä 1. tammikuuta 2021 jälkeen, ja tämä koskisi myös tuotteita, joiden kohdalla eriytetyn verotuksen säilyttäminen olisi kuitenkin perusteltua.

               Jotta parhaillaan käynnissä oleva tarkastelu saataisiin loppuun ja Ranskan viranomaiset pystyisivät keräämään kaikki tarvittavat tiedot ja komissiolla olisi riittävästi aikaa tehdä tasapainoinen ehdotus, jossa otetaan huomioon kaikki asiaan liittyvät näkökohdat, tarvitaan kuusi kuukautta lisäaikaa.

               •Yhdenmukaisuus muiden alaa koskevien politiikkojen säännösten kanssa

               Vahvemmasta ja uudistetusta strategisesta kumppanuudesta EU:n syrjäisimpien alueiden kanssa vuonna 2017 annetussa tiedonannossa
                  2
                korostetaan, että syrjäisimmillä alueilla on edelleen suuria vaikeuksia, joista monet ovat pysyviä. Tiedonannossa esitetään komission uusi lähestymistapa siihen, miten syrjäisimpien alueiden kehitystä on tuettava hyödyntämällä kaikin tavoin niiden vahvuuksia sekä mahdollisuuksia, joita kasvun ja työpaikkojen luomisen uudet osatekijät tarjoavat.

               Ehdotuksen tavoitteena on tältä osin edistää ja pitää yllä tietynlaista erityisen uhanalaista paikallistuotantoa ja siten parantaa työllisyyttä Ranskan syrjäisimmillä alueilla. Ehdotus syventää sisämarkkinoita ja palauttaa näiden paikallisten tuotannonalojen kilpailukykyä korvaamalla niiden maantieteellisestä ja taloudellisesta tilanteesta johtuvia haittoja. Se täydentää alkutuotantoa ja raaka-aineiden tuotantoa tukevaa syrjäisestä sijainnista ja saaristoasemasta johtuvia erityisiä valinnaisia toimenpiteitä koskevaa ohjelmaa (POSEI)
                  3
               , Euroopan meri- ja kalatalousrahastoa (EMKR)
                  4
                sekä Euroopan aluekehitysrahastoa (EAKR)
                  5
               , johon sisältyy erityinen lisämääräraha syrjäisimpien alueiden omista rajoitteista johtuvien lisäkustannusten korvaamiseksi.

               •Yhdenmukaisuus unionin muiden politiikkojen kanssa

                  Ehdotus on johdonmukainen vuoden 2015 sisämarkkinastrategian
                     6
                   kanssa. Siinä komissio asettaa tavoitteeksi syvemmät ja oikeudenmukaisemmat sisämarkkinat, jotka hyödyttävät kaikkia sidosryhmiä. Yksi ehdotetun toimenpiteen tavoitteista on vähentää syrjäisimpien alueiden yrityksille aiheutuvia lisäkustannuksia, jotka vaikeuttavat niiden täysimääräistä osallistumista sisämarkkinoihin. Koska tuotanto Ranskan syrjäisimmillä alueilla on vähäistä, sisämarkkinoiden moitteettomaan toimintaan ei odoteta olevan kielteisiä vaikutuksia.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotuksen oikeusperusta on SEUT-sopimuksen 349 artikla. Tämän määräyksen nojalla neuvosto voi antaa erityissäännöksiä, joiden tarkoituksena on vahvistaa edellytykset perussopimusten soveltamiselle EU:n syrjäisimpiin alueisiin.

                  •
                        Toissijaisuusperiaate (jaetun toimivallan osalta)

                  Ainoastaan neuvostolla on SEUT-sopimuksen 349 artiklan nojalla valtuudet toteuttaa syrjäisimpien alueiden hyväksi erityistoimenpiteitä, joilla mukautetaan perussopimusten, mukaan lukien yhteisten politiikkojen, soveltamista kyseisiin alueisiin syrjäisimpien alueiden taloudelliseen ja sosiaaliseen kehitykseen vaikuttavien pysyvien haittojen vuoksi. Tämä pätee myös SEUT-sopimuksen 110 artiklaa koskeviin poikkeuksiin. Sen vuoksi ehdotus on toissijaisuusperiaatteen mukainen.

               •Suhteellisuusperiaate

                  Ehdotuksessa noudatetaan Euroopan unionista tehdyn sopimuksen 5 artiklan 4 kohdassa määrättyä suhteellisuusperiaatetta. Ehdotuksella jatketaan nykyisen järjestelmän voimassaoloa kuudella kuukaudella, jotta paikallistuotannon kilpailullisten haittojen korvaamiseen tähtäävän eriytetyn verotuksen hyväksymistä koskevan pyynnön täydellinen tuotekohtainen tarkastelu saadaan valmiiksi. Voimassaolon pidennystä ei enää jatketa ennen kuin Ranskan viranomaisten pyynnön tuotekohtainen tarkastelu on saatu valmiiksi.

               •Toimintatavan valinta

                  Neuvoston päätöksen 940/2014/EU muuttamiseksi ehdotetaan neuvoston päätöstä.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                  Ehdotuksesta on kuultu asiaan liittyviä Euroopan komission pääosastoja.

                  Paremman sääntelyn suuntaviivoihin myönnettiin poikkeus, koska meriverojärjestelmän kokonaisvaikutus koko EU:hun on vähäinen.

               4.TALOUSARVIOVAIKUTUKSET

                  Ehdotuksella ei ole vaikutuksia Euroopan unionin talousarvioon.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Päätöksen N:o 940/2014/EU täydellinen tarkistaminen on käynnissä säädöksen uusimiseksi. Ulkopuolisen tutkimuksen ja Ranskan toimittamien tietojen perusteella laaditaan analyyttinen asiakirja, jonka liitteessä on järjestelmän arviointi.

               •Ehdotukseen sisältyvien säännösten yksityiskohtaiset selitykset

                  Tätä osaa ei sovelleta, sillä ehdotuksen säännökset ovat itsestään selviä.

               2020/0174 (CNS)

               Ehdotus

               NEUVOSTON PÄÄTÖS

               päätöksen N:o 940/2014/EU muuttamisesta Ranskan syrjäisimpien alueiden meriveron voimassaoloajan osalta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,

               ottaa huomioon Euroopan komission ehdotuksen,

               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               ottaa huomioon Euroopan parlamentin lausunnon
                  7
               ,

               noudattaa erityistä lainsäätämisjärjestystä,

               sekä katsoo seuraavaa:

               (1)Ranskan syrjäisimpien alueiden meriverojärjestelmästä 17 päivänä joulukuuta 2014 annetulla neuvoston päätöksellä N:o 940/2014/EU
                  8
                Ranskan viranomaisille annetaan lupa soveltaa vapautuksia meriverosta tai meriveron alennuksia päätöksen liitteessä tarkoitettuihin tuotteisiin, jotka valmistetaan paikallisesti Ranskan merentakaisissa syrjäisimmillä alueilla. Verokannan porrastus saa olla enintään 10, 20 tai 30 prosenttiyksikköä tuotteesta ja merentakaisesta departementista riippuen. Päätöstä N:o 940/2014/EU sovelletaan 31 päivään joulukuuta 2020.

               (2)Ranskan mukaan kilpailulliset haitat, joista Ranskan syrjäisimmät alueet kärsivät, ovat edelleen olemassa, ja Ranska on pyytänyt komissiolta nykyisen kaltaisen, 1 päivään tammikuuta 2021 voimassa olevan eriytetyn verojärjestelmän säilyttämistä 31 päivään joulukuuta 2027 asti.

               (3)Ranskan viranomaisten luetteloa tuotteista, joihin Ranska toivoo sovellettavan eriytettyä verotusta, on tarkasteltava huolellisesti, jotta kunkin tuotteen kohdalla voidaan varmistaa eriytetyn verotuksen perusteet ja oikeasuhteisuus, ja tämän lisäksi on varmistettava, ettei eriytetty verotus haittaa unionin oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta.

               (4)Ranskan viranomaisten työ kaikkien tarvittavien tietojen keräämiseksi on covid-19-kriisin vuoksi viivästynyt huomattavasti. Työtä ei ole tähän mennessä saatu päätökseen.

               (5)On olemassa oikeudellisen tyhjiön vaara, jos ehdotusta ei saada hyväksyttyä 1 päivään tammikuuta 2021 mennessä, sillä kaikenlaisen eriytetyn verotuksen soveltaminen Ranskan syrjäisimmillä alueilla olisi kiellettyä 1 päivän tammikuuta 2021 jälkeen.

               (6)Jotta parhaillaan käynnissä oleva tarkastelu saataisiin loppuun ja komissiolla olisi riittävästi aikaa tehdä tasapainoinen ehdotus, jossa otetaan huomioon kaikki asiaan liittyvät näkökohdat, tarvitaan kuusi kuukautta lisäaikaa.

               (7)Sen vuoksi päätöstä N:o 940/2014/EU olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan päätöksen 940/2014/EY 1 artiklan 1 kohdassa päivämäärä ”31 päivään joulukuuta 2020” päivämäärällä ”30 päivään kesäkuuta 2021”.

               2 artikla

               Tätä päätöstä sovelletaan 1 päivästä tammikuuta 2021.

               3 artikla

               Tämä päätös on osoitettu Ranskan tasavallalle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös N:o 940/2014/EU, annettu 17 päivänä joulukuuta 2014 , Ranskan syrjäisimpien alueiden meriverojärjestelmästä (EUVL L 367, annettu 23.12.2014, s.1).

                     (2)

                        COM(2017) 623 final.

                     (3)

                        Euroopan parlamentin ja neuvoston asetus (EU) N:o 228/2013, annettu 13. maaliskuuta 2013.

                     (4)

                        Euroopan parlamentin ja neuvoston asetus (EU) N:o 508/2014, annettu 15. toukokuuta 2014, Euroopan meri- ja kalatalousrahastosta.

                     (5)

                        Euroopan parlamentin ja neuvoston asetus (EU) N:o 1303/2013, annettu 17. päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä.

                     (6)

                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Sisämarkkinoiden päivitys: enemmän mahdollisuuksia kansalaisille ja yrityksille (COM(2015) 550), s. 4.

                     (7)

                        EUVL C , , s. .

                     (8)

                        Neuvoston päätös N:o 940/2014/EU, annettu 17 päivänä joulukuuta 2014 , Ranskan syrjäisimpien alueiden meriverojärjestelmästä (EUVL L 367, 23.12.2014, s. 1).


               EUROOPAN KOMISSIO
            Bryssel 12.11.2020
            COM(2020) 700 final
            2020/0314(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32015R1222 – Ylikuormituksen hallintaa koskevat suuntaviivat]
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IV (Energia) siten, että kapasiteetin jakamista ja ylikuormituksen hallintaa koskevien suuntaviivojen vahvistamisesta 24 päivänä heinäkuuta 2015 annettu komission asetus (EU) 2015/1222
                     1
                   otetaan osaksi ETA-sopimusta.

                  Sähkön verkkosäännöissä ja suuntaviivoissa, sellaisena kuin ne on vahvistettu kolmannen energiapaketin pohjalta, vahvistetaan tekniset säännöt kaupan helpottamiseksi EU:ssa sähkön sisämarkkinoilla. Täysin toimivat ja yhteenliitetyt energian sisämarkkinat ovat olennaisen tärkeät, jotta voidaan saavuttaa toimitusvarmuutta koskevat tavoitteet, lisätä kilpailukykyä ja varmistaa, että kuluttajat voivat ostaa energiaa kohtuuhintaan. ETA:n EFTA-valtion Norjan ja EU:n jäsenvaltioiden välille on luotu merkittäviä sähköyhteenliitäntöjä. Sen vuoksi on välttämätöntä, että EU:n sähkön sisämarkkinoilla käytävään kauppaan sovellettavat tekniset säännöt ulotetaan koskemaan ETA-maita, jotta voidaan varmistaa oikeudellinen yhdenmukaisuus sähkökaupan perustana.

                  Komission asetuksessa (EU) 2015/1222 vahvistetaan säännöt, jotka koskevat rajat ylittävissä yhdysjohdoissa käytettävissä olevan kapasiteetin jakamista sähkön sisämarkkinoilla. Tavoitteena on helpottaa vuorokausimarkkinoilla ja päivänsisäisillä markkinoilla käytävää kauppaa. Siinä vahvistetaan vaatimukset, joita sovelletaan yhteisten menetelmien vahvistamiseen saatavilla olevien kapasiteettimäärien määrittämiseksi, kriteerit tehokkuuden arviointia varten ja tarjousalueita koskeva arviointiprosessi. Sitä sovelletaan kaikkiin siirtoverkonhaltijoihin lukuun ottamatta saarilla sijaitsevia siirtoverkkoja, joita ei ole liitetty toiseen verkkoon.

                  Liitteenä olevassa ETA:n sekakomitean päätösluonnoksessa olevat mukautukset eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

                  Liitteenä olevalla luonnoksella ETA:n sekakomitean päätökseksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

                  EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 194 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteen saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               4.TALOUSARVIOVAIKUTUKSET

                  Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Mukautus a – ei sovelleta Islantiin eikä Liechtensteiniin

                  Koska Islannin siirtoverkkoa ei ole liitetty toisiin siirtoverkkoihin, komission asetusta (EU) 2015/1222 ei pitäisi soveltaa Islantiin.

                  Komission asetusta (EU) 2015/1222 ei pitäisi soveltaa Liechtensteiniin, koska sillä ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi.

                  Mukautus b ja johdanto-osan 6 kappale – arkaluonteiset tiedot sähköjärjestelmästä

                  Komission asetuksessa (EU) 2015/1222 säädetään velvollisuudesta toimittaa tietoja sähkön siirtoverkonhaltijoiden eurooppalaiselle verkostolle (Sähkö-ENTSO) ja energia-alan sääntelyviranomaisten yhteistyövirastolle (ACER). Mukautus b mahdollistaa sen, että siirtoverkonhaltijat ja sääntelyviranomaiset vaihtavat tällaisia tietoja ja suojaavat niitä.

                  Mukautus c ja johdanto-osan 7 kappale – viittaus Norjan siirtoverkonhaltijan, nimetyn sähkömarkkinaoperaattorin ja kansallisen sääntelyviranomaisen oikeuteen osallistua ehtojen, edellytysten ja menetelmien laatimiseen ja hyväksymiseen

                  Edellä mainituilla mukautuksella ja johdanto-osan kappaleella mukautetaan komission asetuksen (EU) 2015/1222 9 artiklan asiaankuuluvia säännöksiä, jotka koskevat asianomaisten elinten oikeuksia osallistua ehtojen, edellytysten ja menetelmien laatimiseen ja hyväksymiseen, Norjan sisällyttämiseksi niihin.

               2020/0314 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen

                  [32015R1222 – Ylikuormituksen hallintaa koskevat suuntaviivat]

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IV.

               (3)Kapasiteetin jakamista ja ylikuormituksen hallintaa koskevien suuntaviivojen vahvistamisesta 24 päivänä heinäkuuta 2015 annettu komission asetus (EU) 2015/1222
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IV.

               (5)Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IV (Energia) ehdotettuun muutokseen perustuu tähän päätökseen liitettyihin ETA:n sekakomitean päätösluonnoksiin.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 197, 25.7.2015, s. 24.

                     (2)

                        EYVL L 305, 30.11.1994, p. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        EUVL L 197, 25.7.2015, s. 24.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 700 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32015R1222 – Ylikuormituksen hallintaa koskevat suuntaviivat]

               LIITE

               ETA:N SEKAKOMITEAN PÄÄTÖS

               N:o […],

               annettu […],

               ETA-sopimuksen liitteen IV (Energia) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Kapasiteetin jakamista ja ylikuormituksen hallintaa koskevien suuntaviivojen vahvistamisesta 24 päivänä heinäkuuta 2015 annettu komission asetus (EU) 2015/1222
                  1
                olisi otettava osaksi ETA-sopimusta.

               (2)Komission asetusta (EU) 2015/1222 ei sovelleta saarilla sijaitseviin siirtoverkkoihin, joita ei ole liitetty muihin siirtoverkkoihin yhdysjohdoilla.

               (3)Koska Islannin siirtoverkkoa ei ole liitetty toiseen siirtoverkkoon, komission asetusta (EU) 2015/1222 ei pitäisi soveltaa Islantiin.

               (4)Liechtensteinilla ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi. Sen vuoksi komission asetusta (EU) 2015/1222 ei pitäisi soveltaa Liechtensteiniin.

               (5)Viittaukset siirtoverkonhaltijoihin, nimitettyihin sähkömarkkinaoperaattoreihin, sääntelyviranomaisiin ja sidosryhmiin olisi ymmärrettävä viittauksina myös Norjan siirtoverkonhaltijoihin, nimitettyihin sähkömarkkinaoperaattoreihin, sääntelyviranomaisiin ja sidosryhmiin.

               (6)Kun ehtoja, edellytyksiä ja menetelmiä laaditaan yhdessä komission asetuksen (EU) 2015/1222 mukaisesti, on olennaisen tärkeää, että kaikki tarvittavat tiedot toimitetaan viipymättä. Siirtoverkonhaltijoiden ja sääntelyviranomaisten tiiviillä yhteistyöllä olisi varmistettava, että arkaluonteiset tiedot, kuten yksityiskohtaiset tiedot sähköasemista, maanalaisen siirron tarkka sijainti, tiedot valvontajärjestelmistä ja yksityiskohtaiset haavoittuvuusanalyysit, joita voidaan käyttää sabotointiin, suojataan tehokkaasti tässä ehtojen, edellytysten tai menetelmien laatimisprosessissa. Tämän asetuksen tehokkaan täytäntöönpanon varmistamiseksi olisi Norjan kanssa tehtävässä yhteistyössä otettava käyttöön samantasoinen yhteistyö tietojenvaihdon ja arkaluonteisten tietojen suojaamisen osalta.

               (7)Tehokkaan rajat ylittävän sääntelykehyksen kannalta on olennaista, että sellaisten alueellisten tai ETA:n laajuisten ehtojen, edellytysten ja menetelmien laatimiseen, joista voi tulla sitovia sääntelyn hyväksynnän kautta, saadaan kaikkien keskeisten sidosryhmien panos. Siirtoverkonhaltijoiden ja muiden sidosryhmien olisi näin ollen osallistuttava tämän asetuksen eri säännösten mukaisia ehtoja, edellytyksiä ja menetelmiä koskevien ehdotusten laatimisprosesseihin. Norjan siirtoverkonhaltijoiden ja nimitettyjen sähkömarkkinaoperaattoreiden olisi siten osallistuttava sidosryhmien päätöksentekoon samalla tavalla kuin EU:n jäsenvaltiota edustavien siirtoverkonhaltijoiden ja nimitettyjen sähkömarkkinaoperaattoreiden.

               (8)Jos siirtoverkonhaltijoiden tai nimitettyjen sähkömarkkinaoperaattoreiden tekemien alueellisten tai unionin laajuisten ehdotusten hyväksyminen edellyttää useamman kuin yhden sääntelyviranomaisen päätöstä, sääntelyviranomaisten olisi kuultava toisiaan ja tehtävä yhteistyötä sopimukseen pääsemiseksi ennen päätöksen tekemistä. Norjan sääntelyviranomaisen olisi osallistuttava tähän yhteistyöhön.

               (9)Koska tämä asetus on annettu verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009
                  2
                perusteella, 5 päivänä toukokuuta 2017 annetun ETA:n sekakomitean päätöksen N:o 93/2017
                  3
                mukaisesti laaditut ja hyväksytyt mukautustekstit sellaisten asetuksen (EY) N:o 714/2009 ja erityisesti sen 1 artiklan 1 ja 5 kohdan säännösten täytäntöönpanemiseksi, jotka koskevat energia-alan sääntelyviranomaisten yhteistyöviraston roolia ETA:n yhteydessä, ovat merkityksellisiä tämän asetuksen soveltamiseksi ETA-alueella erityisesti sen 9 artiklan 11 ja 12 kohdan osalta.

               (10)Sen vuoksi olisi muutettava ETA-sopimuksen liitettä IV,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä IV olevan 48 kohdan (komission asetus (EU) N:o 543/2013) jälkeen seuraava:

               ”49.
                     32015 R 1222: Komission asetus (EU) 2015/1222, annettu 24 päivänä heinäkuuta 2015, kapasiteetin jakamista ja ylikuormituksen hallintaa koskevien suuntaviivojen vahvistamisesta (EUVL L 197, 25.7.2015, s. 24).

               Tätä sopimusta sovellettaessa asetuksen säännöksiä koskevat seuraavat mukautukset:

               a)Asetusta ei sovelleta Islantiin ja Liechtensteiniin.

               b)Lisätään 13 artiklaan seuraava:

               ”Siirtoverkonhaltijoiden ja/tai sääntelyviranomaisten välisillä sopimuksilla voidaan varmistaa luottamuksellisten tai arkaluonteisten tietojen tehokas suoja ja auttaa takaamaan, että kaikki yhteisten ehtojen, edellytysten ja menetelmien laatimiseksi tarvittavat tiedot toimitetaan viipymättä.”

               c)9 artiklassa:

               i) Viittausten ”unionin väestöön” 9 artiklan 2 kohdan b alakohdassa, ”asianomaisen alueen väestöön” 9 artiklan 3 kohdan ensimmäisen alakohdan b alakohdassa ja ”osallistuvien jäsenvaltioiden väestöön” 9 artiklan 3 kohdan toisessa alakohdassa katsotaan kattavan myös Norjan väestön, kun tarkastellaan, täyttyykö määräenemmistöön vaadittava väestömäärä.

               ii) Viittauksia ”useammasta kuin viidestä jäsenvaltiosta koostuviin alueisiin” 9 artiklan 3 kohdan ensimmäisessä alakohdassa ja ”enintään viidestä jäsenvaltiosta koostuviin alueisiin” 9 artiklan 3 kohdan kolmannessa alakohdassa pidetään viittauksina ”useammasta kuin neljästä jäsenvaltiosta ja Norjasta koostuviin alueisiin” ja ”enintään neljästä jäsenvaltiosta ja Norjasta koostuviin alueisiin”.”

               2 artikla

               Asetuksen (EU) 2015/1222 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan […] tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle
                  4*, sen mukaan, kumpi ajankohta on myöhäisempi.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean sihteerit

                  […]

                     (1)

                        EUVL L 197, 25.7.2015, s. 24.

                     (2)

                        EUVL L 211, 14.8.2009, s. 15.

                     (3)

                        EUVL L 36, 7.2.2019, s. 44.

                     (4)
                  *
                        Valtiosäännön asettamista vaatimuksista on ilmoitettu.


               EUROOPAN KOMISSIO
            Bryssel 12.11.2020
            COM(2020) 704 final
            2020/0315(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32017R1485 – Sähkön siirtoverkon käyttöä koskevat suuntaviivat]
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IV (Energia) siten, että sähkön siirtoverkon käyttöä koskevista suuntaviivoista 2 päivänä elokuuta 2017 annettu komission asetus (EU) 2017/1485
                     1
                   otetaan osaksi ETA-sopimusta.

                  Sähkön verkkosäännöissä ja suuntaviivoissa, sellaisena kuin ne on vahvistettu kolmannen energiapaketin pohjalta, vahvistetaan tekniset säännöt kaupan helpottamiseksi EU:ssa sähkön sisämarkkinoilla. Täysin toimivat ja yhteenliitetyt energian sisämarkkinat ovat olennaisen tärkeät, jotta voidaan saavuttaa toimitusvarmuutta koskevat tavoitteet, lisätä kilpailukykyä ja varmistaa, että kuluttajat voivat ostaa energiaa kohtuuhintaan. ETA:n EFTA-valtion Norjan ja EU:n jäsenvaltioiden välille on luotu merkittäviä sähköyhteenliitäntöjä. Sen vuoksi on välttämätöntä, että EU:n sähkön sisämarkkinoilla käytävään kauppaan sovellettavat tekniset säännöt ulotetaan koskemaan ETA-maita, jotta voidaan varmistaa oikeudellinen yhdenmukaisuus sähkökaupan perustana.

                  Komission asetuksessa (EU) 2017/1485 vahvistetaan suuntaviivat, jotka koskevat käyttövarmuutta, tiedonvaihdon koordinointia, työntekijöiden koulutusta ja sertifiointia, käyttökeskeytysten koordinointia, verkon toiminnan suunnittelua sekä taajuudensäätöä ja reservejä. Komission asetusta (EU) 2017/1485 sovelletaan kaikkiin siirtoverkkoihin, jakeluverkkoihin ja yhteenliitäntöihin sekä alueellisiin käyttövarmuuskoordinaattoreihin, lukuun ottamatta niitä, jotka sijaitsevat saarilla, jotka eivät ole merkittäviä synkronialueita.

                  Liitteenä olevassa ETA:n sekakomitean päätösluonnoksessa olevat mukautukset eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

                  Liitteenä olevalla luonnoksella ETA:n sekakomitean päätökseksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

                  EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 194 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteen saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               4.TALOUSARVIOVAIKUTUKSET

                  Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Mukautus a – ei sovelleta Islantiin eikä Liechtensteiniin

                  Komission asetusta (EU) 2017/1485 sovelletaan kaikkiin siirtoverkkoihin, jakeluverkkoihin ja yhteenliitäntöihin sekä alueellisiin käyttövarmuuskoordinaattoreihin, lukuun ottamatta niitä, jotka sijaitsevat saarilla, jotka eivät ole merkittäviä synkronialueita. Sen vuoksi sitä ei pitäisi soveltaa Islantiin.

                  Komission asetusta (EU) 2017/1485 ei pitäisi soveltaa Liechtensteiniin, koska sillä ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi.

                  Mukautus b ja johdanto-osan 6 kappale – arkaluonteiset tiedot sähköjärjestelmästä

                  Komission asetuksessa (EU) N:o 2017/1485 säädetään velvollisuudesta toimittaa tietoja sähkön siirtoverkonhaltijoiden eurooppalaiselle verkostolle (ENTSTO-E) ja energia-alan sääntelyviranomaisten yhteistyövirastolle (ACER). Mukautus b mahdollistaa sen, että siirtoverkonhaltijat ja sääntelyviranomaiset vaihtavat tällaisia tietoja ja suojaavat niitä.

                  Mukautus c ja johdanto-osan 7 kappale – viittaus Norjan siirtoverkonhaltijan, nimetyn sähkömarkkinaoperaattorin ja kansallisen sääntelyviranomaisen oikeuteen osallistua ehtojen, edellytysten ja menetelmien laatimiseen ja hyväksymiseen

                  Edellä mainituilla mukautuksella ja johdanto-osan kappaleella mukautetaan komission asetuksen (EU) 2017/1485 5 artiklan asiaankuuluvia säännöksiä, jotka koskevat asianomaisten elinten oikeuksia osallistua ehtojen, edellytysten ja menetelmien laatimiseen ja hyväksymiseen, Norjan sisällyttämiseksi niihin.

               2020/0315 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen

                  [32017R1485 – Sähkön siirtoverkon käyttöä koskevat suuntaviivat]

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IV.

               (3)Sähkön siirtoverkon käyttöä koskevista suuntaviivoista 2 päivänä elokuuta 2017 annettu komission asetus (EU) 2017/1485
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IV.

               (5)Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IV (Energia) ehdotettuun muutokseen perustuu tähän päätökseen liitettyihin ETA:n sekakomitean päätösluonnoksiin.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 220, 25.8.2017, s. 1.

                     (2)

                        EYVL L 305, 30.11.1994, s. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        EUVL L 220, 25.8.2017, s. 1.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 704 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32017R1485 – Sähkön siirtoverkon käyttöä koskevat suuntaviivat]

               LIITE

               ETA:N SEKAKOMITEAN PÄÄTÖS

               N:o […],

               annettu […],

               ETA-sopimuksen liitteen IV (Energia) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan, sekä katsoo seuraavaa:

               sekä katsoo seuraavaa:

               (1)Sähkön siirtoverkon käyttöä koskevista suuntaviivoista 2 päivänä elokuuta 2017 annettu komission asetus (EU) 2017/1485
                  1
                olisi otettava osaksi ETA-sopimusta.

               (2)Komission asetusta (EU) 2017/1485 ei sovelleta saarilla sijaitseviin siirtoverkkoihin, joita ei ole liitetty muihin siirtoverkkoihin yhdysjohdoilla.

               (3)Koska Islannin siirtoverkkoa ei ole liitetty toisiin siirtoverkkoihin, komission asetusta (EU) 2017/1485 ei pitäisi soveltaa Islantiin.

               (4)Liechtensteinilla ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi. Sen vuoksi komission asetusta (EU) 2017/1485 ei pitäisi soveltaa Liechtensteiniin.

               (5)Viittaukset siirtoverkonhaltijoihin, jakeluverkonhaltijoihin, merkittäviin verkonkäyttäjiin, sääntelyviranomaisiin, sidosryhmiin ja nimettyihin elimiin olisi ymmärrettävä viittauksina myös Norjan siirtoverkonhaltijoihin, jakeluverkonhaltijoihin, merkittäviin verkonkäyttäjiin, sääntelyviranomaisiin, sidosryhmiin ja nimettyihin elimiin.

               (6)Kun ehtoja, edellytyksiä ja menetelmiä laaditaan yhdessä komission asetuksen (EU) 2017/1485 mukaisesti, on olennaisen tärkeää, että kaikki tarvittavat tiedot toimitetaan viipymättä. Siirtoverkonhaltijoiden ja sääntelyviranomaisten tiiviillä yhteistyöllä olisi varmistettava, että arkaluonteiset tiedot, kuten yksityiskohtaiset tiedot sähköasemista, maanalaisen siirron tarkka sijainti, tiedot valvontajärjestelmistä ja yksityiskohtaiset haavoittuvuusanalyysit, joita voidaan käyttää sabotointiin, suojataan tehokkaasti ehtojen, edellytysten tai menetelmien laatimisprosessissa. Tämän asetuksen tehokkaan täytäntöönpanon varmistamiseksi olisi Norjan kanssa tehtävässä yhteistyössä otettava käyttöön samantasoinen yhteistyö tietojenvaihdon ja arkaluonteisten tietojen suojaamisen osalta.

               (7)Tehokkaan rajat ylittävän sääntelykehyksen kannalta on olennaista, että sellaisten alueellisten tai ETA:n laajuisten ehtojen, edellytysten ja menetelmien laatimiseen, joista voi tulla sitovia sääntelyn hyväksynnän kautta, saadaan kaikkien keskeisten sidosryhmien panos. Siirtoverkonhaltijoiden ja muiden sidosryhmien olisi näin ollen osallistuttava tämän asetuksen eri säännösten mukaisia ehtoja, edellytyksiä ja menetelmiä koskevien ehdotusten laatimisprosesseihin. Norjan siirtoverkonhaltijoiden ja nimitettyjen sähkömarkkinaoperaattoreiden olisi siten osallistuttava sidosryhmien päätöksentekoon samalla tavalla kuin EU:n jäsenvaltiota edustavien siirtoverkonhaltijoiden ja nimitettyjen sähkömarkkinaoperaattoreiden.

               (8)Jos siirtoverkonhaltijoiden tekemien alueellisten tai unionin laajuisten ehdotusten hyväksyminen edellyttää useamman kuin yhden sääntelyviranomaisen päätöstä, sääntelyviranomaisten olisi kuultava toisiaan ja tehtävä tiivistä yhteistyötä sopimukseen pääsemiseksi ennen päätöksen tekemistä. Norjan sääntelyviranomaisen olisi osallistuttava tähän yhteistyöhön.

               (9)Koska tämä asetus on annettu verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009
                  2
                perusteella, 5 päivänä toukokuuta 2017 annetun ETA:n sekakomitean päätöksen N:o 93/2017
                  3
                mukaisesti laaditut ja hyväksytyt mukautustekstit sellaisten asetuksen (EY) N:o 714/2009 ja erityisesti sen 1 artiklan 1 ja 5 kohdan säännösten täytäntöönpanemiseksi, jotka koskevat energia-alan sääntelyviranomaisten yhteistyöviraston roolia ETA:n yhteydessä, ovat merkityksellisiä tämän asetuksen soveltamiseksi ETA-alueella erityisesti sen 6 artiklan 8 kohdan ja 7 artiklan 3 kohdan osalta.

               (10)Sen vuoksi olisi muutettava ETA-sopimuksen liitettä IV,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä IV olevan 50 kohdan (komission asetus (EU) 2016/1719) jälkeen seuraava:

               ”51.
                     32017 R 1485: Komission asetus (EU) 2017/1485, annettu 2 päivänä elokuuta 2017, sähkön siirtoverkon käyttöä koskevista suuntaviivoista (EUVL L 220, 25.8.2017, s. 1).

               Tätä sopimusta sovellettaessa asetuksen säännöksiä koskevat seuraavat mukautukset:

               a)Asetusta ei sovelleta Islantiin ja Liechtensteiniin.

               b)Lisätään 12 artiklaan seuraava:

               ”Siirtoverkonhaltijoiden ja/tai sääntelyviranomaisten välisillä sopimuksilla voidaan varmistaa luottamuksellisten tai arkaluonteisten tietojen tehokas suoja ja auttaa takaamaan, että kaikki yhteisten ehtojen, edellytysten ja menetelmien laatimiseksi tarvittavat tiedot toimitetaan viipymättä.”

               c)5 artiklassa:

               i)Viittausten ”unionin väestöön” 5 artiklan 3 kohdan b alakohdassa, ”asianomaisen alueen väestöön” 5 artiklan 5 kohdan b alakohdassa ja ”osallistuvien jäsenvaltioiden väestöön” 5 artiklan 6 kohdassa katsotaan kattavan myös Norjan väestön, kun tarkastellaan, täyttyykö määräenemmistöön vaadittava väestömäärä.

               ii)Viittauksia ”useammasta kuin viidestä jäsenvaltiosta koostuviin alueisiin” 5 artiklan 5 kohdassa ja ”enintään viidestä jäsenvaltiosta koostuviin alueisiin” 5 artiklan 7 kohdassa pidetään viittauksina ”useammasta kuin neljästä jäsenvaltiosta ja Norjasta koostuviin alueisiin” ja ”enintään neljästä jäsenvaltiosta ja Norjasta koostuviin alueisiin”.”

               2 artikla

               Asetuksen (EU) 2017/1485 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan […] tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle
                  4*, sen mukaan, kumpi ajankohta on myöhäisempi.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean sihteerit

                  […]

                     (1)

                        EUVL L 220, 25.8.2017, s. 1.

                     (2)

                        EUVL L 211, 14.8.2009, s. 15.

                     (3)

                        EUVL L 36, 7.2.2019, s. 44.

                     (4)
                  *
                        Valtiosäännön asettamista vaatimuksista on ilmoitettu.


               EUROOPAN KOMISSIO
            Bryssel 12.11.2020
            COM(2020) 707 final
            2020/0317(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32017R2195 – Sähköjärjestelmän tasehallintaa koskevat suuntaviivat]
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IV (Energia) siten, että sähköjärjestelmän tasehallintaa koskevista suuntaviivoista 23 päivänä marraskuuta 2017 annettu komission asetus (EU) 2017/2195
                     1
                   otetaan osaksi ETA-sopimusta.

                  Sähkön verkkosäännöissä ja suuntaviivoissa, sellaisena kuin ne on vahvistettu kolmannen energiapaketin pohjalta, vahvistetaan tekniset säännöt kaupan helpottamiseksi EU:ssa sähkön sisämarkkinoilla. Täysin toimivat ja yhteenliitetyt energian sisämarkkinat ovat olennaisen tärkeät, jotta voidaan saavuttaa toimitusvarmuutta koskevat tavoitteet, lisätä kilpailukykyä ja varmistaa, että kuluttajat voivat ostaa energiaa kohtuuhintaan. ETA:n EFTA-valtion Norjan ja EU:n jäsenvaltioiden välille on luotu merkittäviä sähköyhteenliitäntöjä. Sen vuoksi on välttämätöntä, että EU:n sähkön sisämarkkinoilla käytävään kauppaan sovellettavat tekniset säännöt ulotetaan koskemaan ETA-maita, jotta voidaan varmistaa oikeudellinen yhdenmukaisuus sähkökaupan perustana.

                  Komission asetuksessa (EU) 2017/2195 vahvistetaan sähköjärjestelmän tasehallintaa koskevat yksityiskohtaiset suuntaviivat sekä taajuuden vakautusreservien, taajuuden palautusreservien ja korvaavien reservien hankintaa ja selvitystä koskevat yhteiset periaatteet ja reservien aktivointia koskeva yhteinen menetelmä. Sitä sovelletaan kaikkiin siirtoverkon- ja jakeluverkonhaltijoihin, sääntelyviranomaisiin, energia-alan sääntelyviranomaisten yhteistyövirastoon (ACER) ja sähkön siirtoverkonhaltijoiden eurooppalaiseen verkostoon (Sähkö-ENTSO), kolmansiin osapuoliin, joille on siirretty tai annettu vastuita, ja muihin markkinaosapuoliin.

                  Liitteenä olevassa ETA:n sekakomitean päätösluonnoksessa olevat mukautukset eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

                  Liitteenä olevalla luonnoksella ETA:n sekakomitean päätökseksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

                  EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 194 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteen saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               4.TALOUSARVIOVAIKUTUKSET

                  Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Mukautus a – ei sovelleta Islantiin eikä Liechtensteiniin

                  Koska Islannin siirtoverkkoa ei ole liitetty toisiin siirtoverkkoihin, komission asetusta (EU) 2017/2195 ei pitäisi soveltaa Islantiin.

                  Komission asetusta (EU) 2017/2195 ei pitäisi soveltaa Liechtensteiniin, koska sillä ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi.

                  Mukautus b ja johdanto-osan 6 kappale – arkaluonteiset tiedot sähköjärjestelmästä

                  Komission asetuksessa (EU) N:o 2017/2195 säädetään velvollisuudesta toimittaa tietoja sähkön siirtoverkonhaltijoiden eurooppalaiselle verkostolle (Sähkö-ENTSO) ja energia-alan sääntelyviranomaisten yhteistyövirastolle (ACER). Mukautus b mahdollistaa sen, että siirtoverkonhaltijat ja sääntelyviranomaiset vaihtavat tällaisia tietoja ja suojaavat niitä.

                  Mukautus c ja johdanto-osan 7 kappale – viittaus Norjan siirtoverkonhaltijan, nimetyn sähkömarkkinaoperaattorin ja kansallisen sääntelyviranomaisen oikeuteen osallistua ehtojen, edellytysten ja menetelmien laatimiseen ja hyväksymiseen

                  Edellä mainituilla mukautuksella ja johdanto-osan kappaleella mukautetaan komission asetuksen (EU) 2017/2195 4 artiklan asiaankuuluvia säännöksiä, jotka koskevat asianomaisten elinten oikeuksia osallistua ehtojen, edellytysten ja menetelmien laatimiseen ja hyväksymiseen, Norjan sisällyttämiseksi niihin.

               2020/0317 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen

                  [32017R2195 – Sähköjärjestelmän tasehallintaa koskevat suuntaviivat]

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IV.

               (3)Sähköjärjestelmän tasehallintaa koskevista suuntaviivoista 23 päivänä marraskuuta 2017 annettu komission asetus (EU) 2017/2195
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IV.

               (5)Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IV (Energia) ehdotettuun muutokseen perustuu tähän päätökseen liitettyihin ETA:n sekakomitean päätösluonnoksiin.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 312, 28.11.2017, s. 6.

                     (2)

                        EYVL L 305, 30.11.1994, p. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        EYVL L 312, 28.11.2017, s. 6.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 707 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32017R2195 – Sähköjärjestelmän tasehallintaa koskevat suuntaviivat]

               LIITE

               ETA:N SEKAKOMITEAN PÄÄTÖS

               N:o […],

               annettu […],

               ETA-sopimuksen liitteen IV (Energia) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Sähköjärjestelmän tasehallintaa koskevista suuntaviivoista 23 päivänä marraskuuta 2017 annettu komission asetus (EU) 2017/2195
                  1
                olisi otettava osaksi ETA-sopimusta.

               (2)Komission asetusta (EU) 2017/2195 ei sovelleta saarilla sijaitseviin siirtoverkkoihin, joita ei ole liitetty muihin siirtoverkkoihin yhdysjohdoilla.

               (3)Koska Islannin siirtoverkkoa ei ole liitetty toisiin siirtoverkkoihin, komission asetusta (EU) 2017/2195 ei pitäisi soveltaa Islantiin.

               (4)Liechtensteinilla ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi. Sen vuoksi komission asetusta (EU) 2017/2195 ei pitäisi soveltaa Liechtensteiniin.

               (5)Viittaukset siirtoverkonhaltijoihin, sääntelyviranomaisiin ja sidosryhmiin olisi ymmärrettävä viittauksina myös Norjan siirtoverkonhaltijoihin, sääntelyviranomaisiin ja sidosryhmiin.

               (6)Kun ehtoja, edellytyksiä ja menetelmiä laaditaan yhdessä komission asetuksen (EU) 2017/2195 mukaisesti, on olennaisen tärkeää, että kaikki tarvittavat tiedot toimitetaan viipymättä. Siirtoverkonhaltijoiden ja sääntelyviranomaisten tiiviillä yhteistyöllä olisi varmistettava, että arkaluonteiset tiedot, kuten yksityiskohtaiset tiedot sähköasemista, maanalaisen siirron tarkka sijainti, tiedot valvontajärjestelmistä ja yksityiskohtaiset haavoittuvuusanalyysit, joita voidaan käyttää sabotointiin, suojataan tehokkaasti ehtojen, edellytysten tai menetelmien laatimisprosessissa. Tämän asetuksen tehokkaan täytäntöönpanon varmistamiseksi olisi Norjan kanssa tehtävässä yhteistyössä otettava käyttöön samantasoinen yhteistyö tietojenvaihdon ja arkaluonteisten tietojen suojaamisen osalta.

               (7)Tehokkaan rajat ylittävän sääntelykehyksen kannalta on olennaista, että sellaisten alueellisten tai ETA:n laajuisten ehtojen, edellytysten ja menetelmien laatimiseen, joista voi tulla sitovia sääntelyn hyväksynnän kautta, saadaan kaikkien keskeisten sidosryhmien panos. Siirtoverkonhaltijoiden ja muiden sidosryhmien olisi näin ollen osallistuttava tämän asetuksen eri säännösten mukaisia ehtoja, edellytyksiä ja menetelmiä koskevien ehdotusten laatimisprosesseihin. Norjan siirtoverkonhaltijoiden olisi siten osallistuttava sidosryhmien päätöksentekoon samalla tavalla kuin EU:n jäsenvaltiota edustavien siirtoverkonhaltijoiden.

               (8)Jos siirtoverkonhaltijoiden tekemien alueellisten tai unionin laajuisten ehdotusten hyväksyminen edellyttää useamman kuin yhden sääntelyviranomaisen päätöstä, sääntelyviranomaisten olisi kuultava toisiaan ja tehtävä tiivistä yhteistyötä sopimukseen pääsemiseksi ennen päätöksen tekemistä. Norjan sääntelyviranomaisen olisi osallistuttava tähän yhteistyöhön.

               (9)Koska tämä asetus on annettu verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009
                  2
                perusteella, 5 päivänä toukokuuta 2017 annetun ETA:n sekakomitean päätöksen N:o 93/2017
                  3
                mukaisesti laaditut ja hyväksytyt mukautustekstit sellaisten asetuksen (EY) N:o 714/2009 ja erityisesti sen 1 artiklan 1 ja 5 kohdan säännösten täytäntöönpanemiseksi, jotka koskevat energia-alan sääntelyviranomaisten yhteistyöviraston roolia ETA:n yhteydessä, ovat merkityksellisiä tämän asetuksen soveltamiseksi ETA-alueella erityisesti sen 5 artiklan 6 ja 7 kohdan osalta.

               (10)Sen vuoksi olisi muutettava ETA-sopimuksen liitettä IV,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä IV olevan 51 kohdan (komission asetus (EU) N:o 2017/1485) jälkeen seuraava:

               ”52.32017 R 2195: Komission asetus (EU) 2017/2195, annettu 23 päivänä marraskuuta 2017, sähköjärjestelmän tasehallintaa koskevista suuntaviivoista (EUVL L 312, 28.11.2017, s. 6).

               Tätä sopimusta sovellettaessa asetuksen säännöksiä koskevat seuraavat mukautukset:

               (a)Asetusta ei sovelleta Islantiin ja Liechtensteiniin.

               (b)Lisätään 11 artiklaan seuraava:

               ”Siirtoverkonhaltijoiden ja/tai sääntelyviranomaisten välisillä sopimuksilla voidaan varmistaa luottamuksellisten tai arkaluonteisten tietojen tehokas suoja ja auttaa takaamaan, että kaikki yhteisten ehtojen, edellytysten ja menetelmien laatimiseksi tarvittavat tiedot toimitetaan viipymättä.”

               (c)4 artiklassa:

               i) Viittausten ”unionin väestöön” 4 artiklan 3 kohdan b alakohdassa ja ”asianomaisen alueen väestöön” ja ”osallistuvien jäsenvaltioiden väestöön” 4 artiklan 4 kohdan b alakohdassa katsotaan kattavan myös Norjan väestön, kun tarkastellaan, täyttyykö määräenemmistöön vaadittava väestömäärä.

               ii) Viittauksia ”useammasta kuin viidestä jäsenvaltiosta koostuviin alueisiin” 4 artiklan 4 kohdassa ja ”enintään viidestä jäsenvaltiosta koostuviin alueisiin” 4 artiklan 5 kohdassa pidetään viittauksina ”useammasta kuin neljästä jäsenvaltiosta ja Norjasta koostuviin alueisiin” ja ”enintään neljästä jäsenvaltiosta ja Norjasta koostuviin alueisiin”.”

               2 artikla

               Asetuksen (EU) 2017/2195 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan […] tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle
                  4*, sen mukaan, kumpi ajankohta on myöhäisempi.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean sihteerit

                  […]

                     (1)

                        EYVL L 312, 28.11.2017, s. 6.

                     (2)

                        EUVL L 211, 14.8.2009, s. 15.

                     (3)

                        EUVL L 36, 7.2.2019, s. 44.

                     (4)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 12.11.2020
            COM(2020) 706 final
            2020/0316(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32016R1719 – pitkän aikavälin kapasiteetin jakamista koskevat suuntaviivat]
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IV (Energia) siten, että pitkän aikavälin kapasiteetin jakamista koskevista suuntaviivoista 26 päivänä syyskuuta 2016 annettu komission asetus (EEU) 2016/1719
                     1
                   otetaan osaksi ETA-sopimusta.

                  Sähkön verkkosäännöissä ja suuntaviivoissa, sellaisena kuin ne on vahvistettu kolmannen energiapaketin pohjalta, vahvistetaan tekniset säännöt kaupan helpottamiseksi EU:ssa sähkön sisämarkkinoilla. Täysin toimivat ja yhteenliitetyt energian sisämarkkinat ovat olennaisen tärkeät, jotta voidaan saavuttaa toimitusvarmuutta koskevat tavoitteet, lisätä kilpailukykyä ja varmistaa, että kuluttajat voivat ostaa energiaa kohtuuhintaan. ETA:n EFTA-valtion Norjan ja EU:n jäsenvaltioiden välille on luotu merkittäviä sähköyhteenliitäntöjä. Sen vuoksi on välttämätöntä, että EU:n sähkön sisämarkkinoilla käytävään kauppaan sovellettavat tekniset säännöt ulotetaan koskemaan ETA-maita, jotta voidaan varmistaa oikeudellinen yhdenmukaisuus sähkökaupan perustana.

               Komission asetuksessa (EU) 2016/1719 vahvistetaan yksityiskohtaiset säännöt, jotka koskevat kapasiteetin jakamista tarjousalueille termiinimarkkinoilla. Siinä vahvistetaan yhteiset menetelmät tarjousalueiden välisen pitkän aikavälin kapasiteetin määrittämiseksi, perustetaan keskitetty Euroopan tason kauppapaikka sähkön siirto-oikeuksien tarjoamiseksi ja vahvistetaan mahdollisuus palauttaa tällaiset oikeudet ja siirtää ne markkinaosapuolten välillä. Sitä sovelletaan kaikkiin siirtoverkonhaltijoihin lukuun ottamatta saarilla sijaitsevia siirtoverkkoja, joita ei ole liitetty toiseen verkkoon.

                  Liitteenä olevassa ETA:n sekakomitean päätösluonnoksessa olevat mukautukset eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

                  Liitteenä olevalla luonnoksella ETA:n sekakomitean päätökseksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

                  EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 194 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteen saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               4.TALOUSARVIOVAIKUTUKSET

                  Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Mukautus a – ei sovelleta Islantiin eikä Liechtensteiniin

                  Koska Islannin siirtoverkkoa ei ole liitetty toisiin siirtoverkkoihin, komission asetusta (EU) 2016/1719 ei pitäisi soveltaa Islantiin.

                  Komission asetusta (EU) 2016/1719 ei pitäisi soveltaa Liechtensteiniin, koska sillä ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi.

                  Mukautus b ja johdanto-osan 6 kappale – arkaluonteiset tiedot sähköjärjestelmästä

                  Komission asetuksessa (EU) N:o 2016/1719 säädetään velvollisuudesta toimittaa tietoja sähkön siirtoverkonhaltijoiden eurooppalaiselle verkostolle (ENTSTO-E) ja energia-alan sääntelyviranomaisten yhteistyövirastolle (ACER). Mukautus b mahdollistaa sen, että siirtoverkonhaltijat ja sääntelyviranomaiset vaihtavat tällaisia tietoja ja suojaavat niitä.

                  Mukautus c ja johdanto-osan 7 kappale – viittaus Norjan siirtoverkonhaltijan, nimetyn sähkömarkkinaoperaattorin ja kansallisen sääntelyviranomaisen oikeuteen osallistua ehtojen, edellytysten ja menetelmien laatimiseen ja hyväksymiseen

                  Edellä mainituilla mukautuksella ja johdanto-osan kappaleella mukautetaan komission asetuksen (EU) 2016/1719 4 artiklan asiaankuuluvia säännöksiä, jotka koskevat asianomaisten elinten oikeuksia osallistua ehtojen, edellytysten ja menetelmien laatimiseen ja hyväksymiseen, Norjan sisällyttämiseksi niihin.

               2020/0316 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen

                  [32016R1719 – pitkän aikavälin kapasiteetin jakamista koskevat suuntaviivat]

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IV.

               (3)Pitkän aikavälin kapasiteetin jakamista koskevista suuntaviivoista 26 päivänä syyskuuta 2016 annettu komission asetus (EU) 2016/1719
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IV.

               (5)Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IV (Energia) ehdotettuun muutokseen perustuu tähän päätökseen liitettyihin ETA:n sekakomitean päätösluonnoksiin.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 259, 27.9.2016, s. 42.

                     (2)

                        EYVL L 305, 30.11.1994, p. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        EUVL L 259, 27.9.2016, s. 42.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 706 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) muuttamiseen [32016R1719 – pitkän aikavälin kapasiteetin jakamista koskevat suuntaviivat]

               LIITE

               ETA:N SEKAKOMITEAN PÄÄTÖS

               N:o […],

               annettu […],

               ETA-sopimuksen liitteen IV (Energia) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Pitkän aikavälin kapasiteetin jakamista koskevista suuntaviivoista 26 päivänä syyskuuta 2016 annettu komission asetus (EU) 2016/1719
                  1
                olisi otettava osaksi ETA-sopimusta.

               (2)Komission asetusta (EU) 2016/1719 ei sovelleta saarilla sijaitseviin siirtoverkkoihin, joita ei ole liitetty muihin siirtoverkkoihin yhdysjohdoilla.

               (3)Koska Islannin siirtoverkkoa ei ole liitetty toiseen siirtoverkkoon, komission asetusta (EU) 2016/1719 ei pitäisi soveltaa Islantiin.

               (4)Liechtensteinilla ei ole omaa sähkönsiirtoverkkoa maan pienen koon ja sähköasiakkaiden vähäisen määrän vuoksi. Sen vuoksi komission asetusta (EU) 2016/1719 ei pitäisi soveltaa Liechtensteiniin.

               (5)Viittaukset siirtoverkonhaltijoihin, nimitettyihin sähkömarkkinaoperaattoreihin, sääntelyviranomaisiin ja sidosryhmiin olisi ymmärrettävä viittauksina myös Norjan siirtoverkonhaltijoihin, nimitettyihin sähkömarkkinaoperaattoreihin, sääntelyviranomaisiin ja sidosryhmiin.

               (6)Kun ehtoja, edellytyksiä ja menetelmiä laaditaan yhdessä komission asetuksen (EU) 2016/1719 mukaisesti, on olennaisen tärkeää, että kaikki tarvittavat tiedot toimitetaan viipymättä. Siirtoverkonhaltijoiden ja sääntelyviranomaisten tiiviillä yhteistyöllä olisi varmistettava, että arkaluonteiset tiedot, kuten yksityiskohtaiset tiedot sähköasemista, maanalaisen siirron tarkka sijainti, tiedot valvontajärjestelmistä ja yksityiskohtaiset haavoittuvuusanalyysit, joita voidaan käyttää sabotointiin, suojataan tehokkaasti ehtojen, edellytysten tai menetelmien laatimisprosessissa. Tämän asetuksen tehokkaan täytäntöönpanon varmistamiseksi olisi Norjan kanssa tehtävässä yhteistyössä otettava käyttöön samantasoinen yhteistyö tietojenvaihdon ja arkaluonteisten tietojen suojaamisen osalta.

               (7)Tehokkaan rajat ylittävän sääntelykehyksen kannalta on olennaista, että sellaisten alueellisten tai ETA:n laajuisten ehtojen, edellytysten ja menetelmien laatimiseen, joista voi tulla sitovia sääntelyn hyväksynnän kautta, saadaan kaikkien keskeisten sidosryhmien panos. Siirtoverkonhaltijoiden ja muiden sidosryhmien olisi näin ollen osallistuttava tämän asetuksen eri säännösten mukaisia ehtoja, edellytyksiä ja menetelmiä koskevien ehdotusten laatimisprosesseihin. Norjan siirtoverkonhaltijoiden ja nimitettyjen sähkömarkkinaoperaattoreiden olisi siten osallistuttava sidosryhmien päätöksentekoon samalla tavalla kuin EU:n jäsenvaltiota edustavien siirtoverkonhaltijoiden ja nimitettyjen sähkömarkkinaoperaattoreiden.

               (8)Jos siirtoverkonhaltijoiden tekemien alueellisten tai unionin laajuisten ehdotusten hyväksyminen edellyttää useamman kuin yhden sääntelyviranomaisen päätöstä, sääntelyviranomaisten olisi kuultava toisiaan ja tehtävä tiivistä yhteistyötä sopimukseen pääsemiseksi ennen päätöksen tekemistä. Norjan sääntelyviranomaisen olisi osallistuttava tähän yhteistyöhön.

               (9)Koska tämä asetus on annettu verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009
                  2
                perusteella, 5 päivänä toukokuuta 2017 annetun ETA:n sekakomitean päätöksen N:o 93/2017
                  3
                mukaisesti laaditut ja hyväksytyt mukautustekstit sellaisten asetuksen (EY) N:o 714/2009 ja erityisesti sen 1 artiklan 1 ja 5 kohdan säännösten täytäntöönpanemiseksi, jotka koskevat energia-alan sääntelyviranomaisten yhteistyöviraston roolia ETA:n yhteydessä, ovat merkityksellisiä tämän asetuksen soveltamiseksi ETA-alueella erityisesti sen 4 artiklan 8 ja 10 kohdan osalta.

               (10)Sen vuoksi olisi muutettava ETA-sopimuksen liitettä IV,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä IV olevan 49 kohdan (komission asetus (EU) 2015/1222) jälkeen seuraava:

               ”50.
                     32016 R 1719: Komission asetus (EU) 2016/1719, annettu 26 päivänä syyskuuta 2016, pitkän aikavälin kapasiteetin jakamista koskevista suuntaviivoista (EUVL L 259, 27.9.2016, s. 42).

               Tätä sopimusta sovellettaessa asetuksen säännöksiä koskevat seuraavat mukautukset:

               a)Asetusta ei sovelleta Islantiin ja Liechtensteiniin.

               b)Lisätään 7 artiklaan seuraava:

               ”Siirtoverkonhaltijoiden ja/tai sääntelyviranomaisten välisillä sopimuksilla voidaan varmistaa luottamuksellisten tai arkaluonteisten tietojen tehokas suoja ja auttaa takaamaan, että kaikki yhteisten ehtojen, edellytysten ja menetelmien laatimiseksi tarvittavat tiedot toimitetaan viipymättä.”

               c)4 artiklassa:

               i) Viittausten ”unionin väestöön” 4 artiklan 2 kohdan b alakohdassa, ”asianomaisen alueen väestöön” ja ”osallistuvien jäsenvaltioiden väestöön” 4 artiklan 3 kohdan b alakohdassa katsotaan kattavan myös Norjan väestön, kun tarkastellaan, täyttyykö määräenemmistöön vaadittava väestömäärä.

               ii) Viittauksia ”useammasta kuin viidestä jäsenvaltiosta koostuviin alueisiin” ja ”enintään viidestä jäsenvaltiosta koostuviin alueisiin” 4 artiklan 3 kohdassa pidetään viittauksina ”useammasta kuin neljästä jäsenvaltiosta ja Norjasta koostuviin alueisiin” ja ”enintään neljästä jäsenvaltiosta ja Norjasta koostuviin alueisiin”.”

               2 artikla

               Asetuksen (EU) 2016/1719 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan […] tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle
                  4*, sen mukaan, kumpi ajankohta on myöhäisempi.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean

                  sihteerit

                  […]

                     (1)

                        EUVL L 259, 27.9.2016, s. 42.

                     (2)

                        EUVL L 211, 14.8.2009, s. 15.

                     (3)

                        EUVL L 36, 7.2.2019, s. 44.

                     (4)
                  *
                        Valtiosäännön asettamista vaatimuksista on ilmoitettu.